Erto e Casso

Erto e Casso (en furlà: Nert e Cjas) l'è 'n cümü italià, de la regiù del Friuli-Venesia Giulia, en Pruvìncia de Pordenone. El g'ha presapóch 388 abitàncc, 'na superfìce de 52 km² e 'na densità de 7.5 ab./km². El cunfìna coi cümü de Castellavazzo (BL), Cimolais (PN), Claut (PN), Longarone (BL), Ospitale di Cadore (BL), Perarolo di Cadore (BL), Pieve d'Alpago (BL), Soverzene (BL).

 El dizàster del Vajont 

miniatura|manzína|200px|El mut Toc, de 'ndoche se destacàt la fràna che g'ha cuazàt el dizàster
La nòt del 9 de utùer del 1963, s'è destacàt 'na fràna del mut Toc, postàt pròpe 'n mìra ai du paizì e a le sò frasiù e l'è nàda a fenéser pròpe 'ndèl lach artificiàl furmàt de la diga de l'impianto idroelètrich. L'ondàda de àiva che s'è leàt la g'ha distrugìt completamènte le borgàde de Fraseign, Spesse, Pineda, Prada, Marzana e San Martino e part dei dù paizì piö gròs de Erto e Casso. I mórcc per el cümü i è stacc 347, ma 'n totàl, a cüntà apò i mórcc che gh'è stat a Longarone, la tragédia la g'ha fat en töt 2000 vìtime. Chèsto epizóde l'è cunusìt come 'l dizàster del Vajont.

 Du paizì, dò parlàde 
Endèi du paizì de Erto e Casso se pàrla du dialècc diferèncc mìa de póch. A Erto se pàrla 'n dialèt del ladì dulumìtich e a Casso, 'nvéce, en dialèt vèneto belunés, che se 'nsomèa al vèneto arcaich.